Abuztuaren 5a

Geroa Bai talde parlamentarioari atxikitako foru parlamentari Itxaso Soto Díaz de Cerio andreak 11-24/PES-00305 galdera aurkeztu du, idatziz erantzun dakion. Hona hemen Hezkuntzako kontseilariak jakinarazten duena:

Abenduaren 29ko 3/2020 Lege Organikoak arte-ikasketetako goi-mailako tituluen izenak aldatu ditu. Dantzaren kasuan, honako hau da izen berria: “Dantzako Goi Mailako Arte Irakaskuntzetako Gradu Titulua”. Izena aldatzeaz harago, ez da aldaketarik egin tituluaren estatusean; izan ere, bai 2006ko Hezkuntzari buruzko Lege Organikoan (54.3 art.) bai 1990eko Hezkuntza Sistemaren Antolamendu Orokorrerako Legean, xedatu zen ondorio guztietarako baliokideak zirela Dantzako Goi Titulua eta Unibertsitateko Gradudun eta Lizentziadun tituluak.

Ekainaren 7ko 1/2024 Legeak, goi-mailako arte-irakaskuntzak arautzen dituenak eta arte-irakaskuntza profesionalen antolaketa eta baliokidetasunak ezartzen dituenak, Europako Goi Mailako Hezkuntzaren Esparruko goi-mailako arte-irakaskuntzak bateratzen ditu. Kontu horrek ere, praktikan, ez dakar inolako berritasunik; izan ere, Hezkuntzari buruzko Lege Organikoak, bere erregelamenduzko xedapenen bidez (1614/2009 Errege Dekretua, urriaren 26koa, eta 632/2010 Errege Dekretua, maiatzaren 14koa), jada osoki sartu zituen esparru horretan.

Aldiz, berria da arte-irakaskuntza profesionaletarako gaitasun profesionalak ofizialki egiaztatzeko aukera, aipatutako 1/2024 Legean ezarria, Musikako eta Dantzako lanbide-irakaskuntzetan zein Arte Plastikoetako eta Diseinuko lanbide-irakaskuntzetan.

Nafarroako Gobernuak Nafarroako Dantza Eskolaren titular izaten jarraitzen du. Entzute handiko ikastetxea da, eta 350 bat ikaslek jasotzen dute prestakuntza hor. Ez da aurreikusten ikastetxearen izaera aldatuko denik, ez eta Nafarroako Gobernuaren titulartasuneko ikastetxe berririk sortuko denik ere.

Iruñean, 2024ko abuztuaren 2an

Hezkuntzako kontseilaria: Carlos Gimeno Gurpegui